Maite Garagorri

Maite Garagorri Egaña (Donostia, 1947ko martxoaren 12a) andereñoa aitzindarietako bat izan zen Donostiako ikastolak sortu zuen mugimenduan. Bera, Kontxita Beitia eta Mari Tere Elola izan ziren Gros auzoko Zurriola Ikastolako lehenengo andereñoak 1968an martxan jarri zenean.

 Maistra ibilbidea 
Elbira Zipitriarekin harremanetan, Kontxita Beitia lehenago ibilia zen Pasai Antxon eta Groseko etxeko gela batean eskolak ematen. Baina Donostiara joan eta bi urtera, ikusita hiriko beste auzoetan ikastolak sortzen hasiak zirela, jendearekin hitz egin eta lokal baten bila hasi ziren Zurriola Ikastola eratzeko. 
Groseko ikastola ofizialki 1968an sortu zen, hasieran "escuela parroquial San Ignacio" izenarekin. Kontxita Beitiak Donostiako andereñoen egoitzara jo zuen proiekturako irakasle bila, eta han topatu zituen Mari Tere Elola eta Maite Garagorri, euskaraz irakasteko prest. «Ez genien soldata on bat eskaintzen, ezta egitasmoak aurrera egingo zuen bermerik ere. Euskararen alde egiteko gogoa eta ilusioa besterik ez genuen eskaintzeko», aitortu zuen Kontxita Beitiak. Maite Garagorrik bere bulegoko lan finkoa utzi eta bat egin zuen proiektuarekin. Hala, Kontxita Beitia, Mari Tere Elola eta Maite Garagorrik Zurriola ikastola 60 haurrekin abian jarri zuten 1968ko urriaren 9an. Lau urteko umeen gela Garagorriren eskuetan geratu zen.

Ibai ikastolan lan egin zuen gero 1979tik aurrera 2008an erretiratu zen arte.

 Errekonozimenduak eta sariak 

 2009: Durangoko azokako Argizaiola saria Euskal Herriko andereñoentzat izan zen.

 Erreferentziak 

 Ikus gainera 

 Donostiako ikastolen historia

 Kanpo loturak 

 Zurriola ikastolaren webgune publikoa


Kategoria:Donostiarrak
Kategoria:Euskararen sustatzaileak
Kategoria:Ikastolen bultzatzaileak
Kategoria:Hezitzaileak
Kategoria:Gipuzkoako irakasleak
Kategoria:Andereñoak
Kategoria:Zurriola ikastola